Diari Oficial de la Generalitat Valenciana


Sumari del DOGV 7082, del 05-08-2013 (2013/8293)

DECRET 112/2013, de 2 d'agost, del Consell, de modificació del Decret 54/2013, de 26 d'abril, pel qual, de conformitat amb el que establix l'article 102 de la Llei Urbanística Valenciana, se suspén la vigència del Pla General d'Ordenació Urbana de Dénia de 1972 i s'establix el règim urbanístic transitòriament aplicable, mentres culmine el procediment d'aprovació del pla general en tràmit.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8293


Data del document
:   02-08-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Dénia
    * pla d'urbanisme
    * administració local
    * legislació

DECRET 112/2013, de 2 d'agost, del Consell, de modificació del Decret 54/2013, de 26 d'abril, pel qual, de conformitat amb el que establix l'article 102 de la Llei Urbanística Valenciana, se suspén la vigència del Pla General d'Ordenació Urbana de Dénia de 1972 i s'establix el règim urbanístic transitòriament aplicable, mentres culmine el procediment d'aprovació del pla general en tràmit. [2013/8293]  
  
En el Diari Oficial de la Comunitat Valenciana número 7016, de data 3 de maig de 2013, es va publicar el Decret 54/2013, de 26 d'abril, del Consell, pel qual, de conformitat amb el que establix l'article 102 de la Llei Urbanística Valenciana, se suspén la vigència del Pla General d'Ordenació Urbana de Dénia de 1972 i s'establix el règim urbanístic transitòriament aplicable, mentres culmine el procediment d'aprovació del pla general en tràmit. Atés que s'han advertit unes certes omissions en el text de l'annex de l'esmentat decret, en què s'establix el règim urbanístic transitori del municipi de Dénia, tant en els apartats de condicions i usos detallats que amplien o restringixen les condicions de les superfícies comercials, com en els paràmetres urbanístics, n'és procedent la modificació per mitjà de l'íntegra publicació del text que s'annexa a este decret, amb la incorporació de les corresponents rectificacions.  
  
Per això, a proposta de la consellera d'Infraestructures, Territori i Medi Ambient, i amb la deliberació prèvia del Consell, en la reunió del dia 2 d'agost de 2013,  
  
DECRETE  
  
Article únic  
Modificació de l'annex del Decret 54/2013, de 26 d'abril, del Consell  
S'aprova la modificació de l'annex del Decret 54/2013, de 26 d'abril, del Consell, pel qual se suspén la vigència del Pla General d'Ordenació Urbana de Dénia de 1972 i s'establix el règim urbanístic transitòriament aplicable, mentres culmine el procediment d'aprovació del pla general en tràmit, la nova redacció del qual passa a ser la que s'annexa a este decret.  
  
DISPOSICIÓ FINAL  
  
Única. Efectes  
Este decret tindrà efectes des del dia que es publique en el Diari Oficial de la Comunitat Valenciana.  
  
Valencia, 2 d'agost de 2013.  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS